JUMAL KÕNELEB
Tere jälle!
Mõnikord tundub palvetamine kohusena.
Teinekord tekib mul mõte,
et peaksin jälle palvetama või veetma aega Jumalaga.
Kui selline asi tuleb minu ja Jumala vahele,
siis on muutub palve ja Jumala palge otsimine konarlikuks.
Tõde on aga see, et ma vajan Jumalat.
Õigupoolest on tõde see, et me kõik vajame Jumalat.
Võime minna Jumala palge ette, sest Tema tahab meile anda.
Ta ei vaja meie pikki palveid.
Ta valitseb maailma nendetagi, aga meie vajame Jumalat.
See suhtumine teeb vabaks.
Saan minna Jumala palge ette, sest ma tahan sellest vabaks saada!
Ma tahan minna Jumala palge ette
ja Teda otsida, sest ma vajan vastuseid.
Jumal on meile allikaks.
Täna me teeme pisut teisiti, kui tavaliselt.
Täna me võtame justkui oaasihetke.
Võime võtta lõdvestunud
ja mugava asendi oma diivanil ning meie oma siinses elutoas.
Võime lõõgastuda Tema palge ees.
Täna tulemegi koos Tema ette.
Kuula, mida Jeesus meile ütleb!
Matteuse evangeelium 11:28:
"Tulge minu juurde kõik,
kes olete vaevatud ja koormatud, ja mina annan teile hingamise!"
"Tulge minu juurde kõik,
kes olete vaevatud ja koormatud, ja mina annan teile hingamise!
Võtke enda peale minu ike
ja õppige minult, sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!"
Jesaja raamat 10:27 ütleb nii: "Ja sel päeval sünnib,
et tema koorem võetakse su õlgadelt."
Jesaja prohveteerib ja räägib siin Assuri kuninga karistusest.
Meilegi võib tunduda, et paljud asjad rõhuvad meid alla.
Mured ja vaevad on nagu ike meie õlgadel.
"Ja sel päeval sünnib,
et tema koorem võetakse su õlgadelt ja tema ike su kaela pealt."
Ike puruneb võidmise raskuse all.
Kui tuleme Jumala palge ette, on Taevas täiesti avatud,
Jumala süda on meie suhtes avali ja ka imeline Püha Vaimu võidmine.
Mida see võidmine tähendab?
Algkeeles tähendab see iket murdvat võidmist.
Vedel, healõhnaline õli.
Jumala troonilt voolab justkui
vedel hästilõhnav taevalik õli meie ellu.
Me ei pea tegema midagi muud
kui avama oma südame ja võtma vastu jumaliku puudutuse
ning tema võidmise taevaliku voo oma ellu.
See tõstabki koorma meie õlgadelt.
Me tõesti võime vajada Jumalat.
Me võime Teda vajada lihtsalt selle pärast,
et miski meid ahistab, rõhub või paneb muretsema.
Jeesus ise ütles: "Tulge minu juurde kõik,
kes te vaevatud ja koormatud olete.."
Mitte nii, et tulge ja palvetame!
Tulge ja öelge oma palved nagu on kord ja kohus!
Lihtsalt tulge minu juurde kõik, kes te koormatud ja vaevatud olete!
Mina annan teile hingamise.
Jeesus ütleb veel, et te leiate hingamise oma hingedele.
Mis on hing?
Meie tahe, tunded ja mõtted.
Teame kõik, et just neil aladel võime olla üsna väsinud.
Tundeelu võib olla katki, mõtted võivad olla väärastunud,
võitleme oma hinges ja hingevaenlane võitleb vastu.
Jeesus aga kutsub: "Tule! Tule ruttu minu juurde!
Ma vabastan sind, murran kõik need ikked."
Selle järel pääsed sinagi vabaks.
Seetõttu võid igapäevaselt võtta hetke aega,
panna ülistusmuusika mängima ja hingata Issanda ligiolus.
Korraga märkad, et sul on palju parem olla.
"sest minu ike on hea ja minu koorem on kerge!”
See sõna "ike" pole tänapäeval väga laialt levinud.
Ike on puust või rauast vahend, mis vanasti pandi härja turjale,
kui härg pidi vedama mingit eriti rasket koormat.
Rasket palgikoormat või atra põllu kündmiseks.
See on võrdpilt.
Meile võib tunduda, et vean muudkui oma iket,
kannan koormat ja võitlen elus kõige rõhuvaga.
Ma rügan läbi elu, raudike turjal.
Loeme, et ike murdub võidmise all.
Mõtle, kuidas härg end tunneb,
kui see raudike murtakse.
See on katki ja ära võetud.
Ei ole enam seda jubedat koormat.
See ei rõhugi mind enam!
Ma olen hoopis vaba!
Mida ma nüüd peale hakkan?
Kuhu ma nüüd läheksin?
Mul ei olegi enam sundust ja jubedat raskust.
Sellesse on Jumal meid kutsunud.
Kiri galaatlastele 5:1 ütleb:
"Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Kristus on meid vabastanud.
Võime elada ilma jubeda ikketa.
Mõnikord see võtab aega.
Lühike palvehetk ei pruugi aidata ning surve jääb alles.
Tahan sel juhul julgustada -
veeda Jumalaga aega kuni rõhumistunne ikkagi kaob.
Jumal tahab olla sinu ja minu allikas,
see, kes vabastab ja tõesti murrab need ikked.
Jumal tahab olla meie elus puhkepaigaks,
kus saan olla mina ise ning tõeliselt hingata.
Saan uut jõudu ja vabadust.
Jumal ei lisa meile tegevusi, mida peaksime lihtsalt täitma.
Maailm on niigi piisavalt karm, ränk ja raske, eriti majanduselus.
Mentaliteediks on tihti "tulemused või väljaheitmine".
See on karm.
Kui ka suhe Jumalaga on selline, et püüad muudkui sooritada
või püüad koguduses midagi saavutada, siis on pahasti.
Kus me siis üldse saame puhata?
Maailma pakutav puhkus,
olgu kuitahes tore soojamaareis, ei ole sellega ligilähedanegi.
Minu jaoks isiklikult
on Jumala ligiolus ainuke koht, kus saab tõeliselt puhata.
Saad tunda Jumala võidmist ja ligiolu.
Minu jaoks on see koht, kus ma tõesti olen kodus.
See on minu siemine kodukoht.
See on mulle tähtsaim koht, kus saan olla tõeliselt vaba.
Saan olla mina ise. Nii see peakski olema.
Jesaja 35 on imeline peatükk, mida tasub lugeda üha uuesti.
Jesaja 35 prohveteerib taas sellest,
kui Jeesus tuleb ja mis siis sünnib meie sisemuses.
"Kõrb ja liivik rõõmutsevad, (koht kus on põud ja liiv)
nõmmemaa hõiskab ja õitseb nagu liilia.
Ta õitseb kaunisti ja ilutseb rõõmu ning hõiskamisega,
temale antakse Liibanoni toredus, Karmeli ja Saaroni ilu.
Nad saavad näha Issanda toredust, meie Jumala ilu.
Kinnitage nõrku käsi ja tehke tugevaks komistavad põlved!"
Ka praegu Issand tugevdab su väsinud käsi
ja tugevdab ning puudutab su komistavaid põlvi ja jalgu.
"Öelge neile, kel rahutu süda:
Olge kindlad, ärge kartke! Vaata, teie Jumal!
Kättemaks tuleb, teie Jumala karistus.."
Kõige selle vastu, mis meid rõhub.
"tema ise tuleb ja päästab teid.
Siis avanevad pimedate silmad ja kurtide kõrvad lähevad lahti.
Siis hüppab jalutu otsekui hirv ja keeletu keel hõiskab,
sest veed keevad üles kõrbes ja ojad nõmmemaal.
Kuumavirvendusest saab järv ja põuasest pinnast
keevad veeallikad üles; seal, kus on šaakalite eluase,
kasvab kaislaid, kõrkjaid ja pilliroogu.
Ja seal on maantee ja tee, mida nimetatakse pühaks teeks;
ükski rüve ei või sellel käia, vaid see on tema rahva jaoks:
kes seda teed käib, ei eksi, rumaladki mitte."
Ja viimane salm: "Ja Issanda vabaksostetud (meie)
pöörduvad tagasi ning tulevad Siionisse hõisates.
Nende pea kohal on igavene rõõm: rõõm ja ilutsemine valdavad neid,
aga kurbus ja ohkamine põgenevad ära."
Imelised sõnad!
Jeremija 30:8 öeldakse nii:
"Ja sel päeval, ütleb vägede Issand,
ma murran ikke su kaelast ja kisun katki su köidikud.."
Kas loen ka Psalmi 23:2?
"Haljale aasale paneb ta mind lebama,
hingamisveele saadab ta mind;"
Selliseid sõnu on Piibel täis
ja see on Jumal Isa süda, kuhu Ta tahab sind viia.
Peidupaika, kus saame olla Temaga, maitsta ja vaadata neid sõnu.
Imestada, kas need Isa sõnad puudutavad tõesti minu elu.
Isegi kui sul on vaid üks imeline peidupaik Issanda juures,
siis võid vaadata ja kuulata neid sõnu,
nautida neid ja võtta need vastu südame sügavaimasse kohta.
Need tookvad esile tervenemise.
Need sõnad toovad rahu, jõudu, kosutust ja rõõmu.
Imeline on viibida Issanda palge ees ja Tema Sõna juures.
Nagu joy ütles, et Psalm 23 on meile kõigile tuttav
ja Taavet kirjeldab Jumalat imelisel moel.
Ta ütleb, et Issand on rahuallikas.
Jumal ei panegi meid kohe midagi tegema ja saavutama
vaid Ta viib mind hingamisvetele puhkama, haljale aastadele.
Igaüks meist vajab puhkepaika.
Mida raskem on töö ja keerulisemad on meil eluolud,
seda enam vajame kosutust, Jumala võidmist ja ligiolu.
Palveelu pole vaid andmine ja inimeste eest palvetamine.
Vahel on see ka selline võitlus
ja meiegi peame iga päev kuulutama ning usus edasi minema.
Kogu meie töö käib ju usu najal.
Me lihtsalt läheme, kuulutame ja palvetame.
Näeme vaimus, milliseid asju sünnib.
Jõud selleks tuleb aga sellest, et veedame tõesti aega Issanda ees.
Seda juba meie enda pärast.
Issand ju tahab valada sinugi üle oma elustava võidmise ka praegu.
Samuti oma imelise ligiolu.
Meenub, et kui õppisin selgeks,
et palveelu pole ainult andmine, vaid ka vastuvõtmine.
See on kosutus Tema allikal.
Halleluuja. See tegi ikka vabaks!
Ma saan lihtsalt olla
ja vaimus vastu võtta Isalt Tema võidmist ja ligiolu.
Ka sina võid kodus vastu võtta,
lihtsalt selle pärast, et sa vajad seda.
Jumal oma Püha Vaimu kaudu kosutab, vabastab ja tervendab.
Ilma Jumalata me ei suuda niikuinii midagi teha.
Jeesus ütles seda.
Mina rõõmustan, et Tema on mu allikas.
Ma võin olla selle allika juures alati.
Meie elu võib vahel tunduda kõrbesafarina.
Kaamelisõit läbi kuuma kõrbe.
Istun kaameli seljas, päike kütab ning kogu aeg on tulekuumus.
Liiv on kuum, suhu ja silmadesse puhub tuul liiva
ning kaameli seljas on ebamugav istuda.
Muudkui sõidan,
aga kaamel on väga aeglane ja kõik toimub liiga aeglaselt.
Ma pean kuidagi vastu pidama.
Kui kaua ma jaksan ja kui kaua see veel jätkub?
Millal see lõppeb ja kust ma saan jõudu?
Kuskilt ei paista muud, kui sama kõrb päevast päeva.
Kui ma kõigun seal kaameli seljas,
hakkan korraga nägema Taevarannal midagi rohelist.
Palmipuud. Kas see on miraaž?
Kas see võib olla tõsi?
Kas ma tõesti lähenen oaasile?
Ma ratsutan kaamelil ja oaas tuleb lähemale.
Ma hakkan kuulma ojavulinat ja linnulaulu,
tunnen ninas lõhnu, puuviljalõhna liiva asemel.
Saan oaasis kaameli peatada.
Tulen kaameli seljast maha ja mõtlen, et nüüd ma puhkan.
Jumal valmistab meile selliseid oaasihetki.
See pooltund on selline oaas.
Saame sedasi ette kujutada,
aga ka tegelikult olla Jumala palge ees oaasis.
Selline kujutlusmäng aitab meid vastu võtta.
Oleme siis oaasis.
Mida ma oaasi jõudes teen?
Võtan ära higised määrdunud riided.
Hüppan jahedasse allikasse.
Sukeldun Jumala sügavasse jõevoolu.
Taevas on avatud ja Jumala jõgi voolab kogu aeg meie elus.
Jeesus ütles, et nende sisemusest peavad voolama elava vee jõed.
Võin supelda selles Jumala jões, võin olla selles oaasi allikas.
Saan kosutust, lõõgastun, lasen sel voolul rahustada
kogu mu keha lihaseid, unustada mured ja vaevad.
Jeremija 17:13 ütleb, et Issand on elava vee allikas.
Issand ise on elava vee allikas.
Johannese 7:38: "Kes usub minusse, nagu ütleb Kiri,
selle ihust voolavad elava vee jõed."
Issand tahab tõesti olla sinu ja minu allikas.
Meenub, et ühel koosolekul tuli koguduse ette naine
ja lamas seal maas looteasendis nagu väike laps.
Iga koosoleku lõpus ta läks eestpalvele ja lamas seal.
Ta lihtsalt võttis vastu.
Ühel hetkel teda kritiseeriti, et ta seal lamas.
Ta pidanuks palvetama ja tegema seda või teist.
Kritiseerijad ei teadnud,
et Jumal andis sellele naisele uue lapsepõlve.
Ta sai tunda oaasihetki, turvatunde, armastuse
ning puhkusehetki, mida ta polnud varem tundnud.
Jumal tahtis ta terveks teha.
Marta ja Maarja lugu räägib seda.
Maarja istus Jeesuse jalgade juures ning Jeesus ütles,
et Maarja on valinud hea osa ning seda ei võeta temalt ära.
Sa võid Jumalat vajada.
Tohid tulla Jumala juurde lihtsalt selle tõttu, et vajad teda.
Olen öelnud korduvalt,
et Ta tahab tervendada sind nii, et sa tõesti oled terviklik
ja vaba, päriselt puhanud ning saanud kosutust.
See on imeline.
Jesaja 63:14: "Otsekui karja, kes läheb alla orgu,
viis Issanda Vaim neid puhkepaika.
Nõnda juhtisid sa oma rahvast, et teha enesele aulist nime."
Issanda Vaim viib meid puhkama.
Malaki 4:2: "Aga teile, kes te mu nime kardate,
tõuseb õiguse päike ja paranemine tema tiibade all.
Te lähete siis välja ja lööte kepsu nagu nuumvasikad."
Mõelda vaid - õiguse päike! Meie peale paistab õiguse päike.
Milline see on?
See on päike, mis räägib sellest,
et mind on vastu võetud, mulle on andeks antud.
"Sa kõlbad mulle. Ma armastan sind!
Olgu, et oled teinud vigu. Ma armastan sind!
Ma võtan su vastu. Ma soojendan sind!
Ma tahan sind tervendada!"
Armastusest, Isa palgelt
voolab terveks tegemine, ennistamine ja ravimine.
Nüüd me võiksimegi minna sinna kosutuse allikale.
Võtame selle saate lõpuosa, et olla Issanda ligiolus.
Kas oli veel mõni kirjakoht, mida sooviksid lugeda?
Loeksin uuesti Matteuse 11:28: "Tulge minu juurde kõik,
kes olete vaevatud ja koormatud, ja mina annan teile hingamise!"
Võime nüüd lausa silmad sulgeda.
Oleme üheskoos selles oaasis.
Usalda ennast suplema selles elava vee allikas.
Kujutle, et oled allika serval ja astud sinna Jumala allika sisse.
Mõtle, et soe, imeliselt kosutav vesi rahustab sind.
Võid lõõgastuda, hõljuda ja olla päris tasakesi.
Õiguse päike paistab su peale.
See ütleb: "Sa kõlbad!
Ma armastan sind, mu armas laps!
Oled mulle nii tähtis!
Tahan sind puhastada kõigist muredest ja vaevadest.
Võid heita kõik mured minu peale.
Ma tunnen ja tean neid kõiki.
Anna kõik mured ja küsimused
sel hetkel minu kätte ja ma hoolitsen sinu eest!"
Sa võid nüüd puhata.
Olla siin, kuigi saade lõppeb võid jääda Jumala allika juurde.
Tänu, Issand, et Sa tõesti puudutad nüüd igat vaatajat!
Sinu õnnistus voolab, Issand!
Sa puudutad meid kõiki sügavalt südamest.
Issand, tänu, et saame maha jätta
selsamal hetkel kõik mured ja vaevad Sinu kätesse.
Tänu, Isa, et Sa oled nii hea.
Sa hoolitsed meie eest.
Hoolitsed meie sugulaste eest, sõprade ja töökoha eest.
Sa hoolitsed meie vajaduste eest.
Sa täidad kõik meie vajadused oma rikkust mööda.
Võtan sel hetkel vastu kõik selle imelise,
mida Sa Isana tahad mulle anda, Jeesuse nimel, aamen.
Tänu, Taevaisa, et puudutad
meid kõiki oma Vaimuga ja täidad oma Püha Vaimuga!
Me saame kõik kosutust Su ligiolus.
Saame vabaneda ja terveneda.
Tänu, Püha Vaim, et puudutad meid kõiki!
Tänu, et saame jääda Su ligiollu
ning tulla, millal tahes ja saada vabaks alati!
Me võime Sind vajada nagu laps vajab Isa.
Tänu Sulle, Isa! Õnnista meid kõiki!
Aamen.
Jumal on tõesti hea.
Kõik, mis meil on, on Jumalalt.
Imeline näha, et ka TV7 töö
jätkab kasvamist kõigi aastate ja väljakutsete järel.
Kui soovid olla ehitamas Jumala riiki selle meediatöö kaudu,
võid toetada seda annetustelefonile 900 1777 helistades. (Kõne 7 eurot)
Võid ka kasutada kontonumbreid, mis tulevad peagi ekraanile.
Ole õnnistatud ja tea, et Jumal täidab tõesti kõik sinu vajadused
oma rikkust mööda, imelisel viisil Jeesuses Kristuses.
Aamen.
TV7 arvelduskontod Swedbank EE052200221048388411 SEB EE441010220109461019
Tõlge: Meeli ja Marko Martin